Priekšlikums padomes Lemumam ar kuru groza Padomes 1980. gada 16. decembra Lēmumu, ar ko izveido padomdevēju komiteju kodolsintēzes programmai /* COM/2007/0455 galīgā redakcija */





[pic] | EIROPAS KOPIENU KOMISIJA | Briselē, 30.7.2007 COM(2007) 455 galīgā redakcija Priekšlikums PADOMES LĒMUMAM ar kuru groza Padomes 1980. gada 16. decembra Lēmumu, ar ko izveido padomdevēju komiteju kodolsintēzes programmai (iesniegusi Komisija) PASKAIDROJUMA RAKSTS 1. Kodolsintēzes izpēte ar magnētisko hermetizāciju ir viena no kodolenerģētikas pētījumu jomām, kas minēta Eiropas Atomenerģijas Kopienas ( Euratom ) dibināšanas līguma 4. pantā. Pieņemot vairākus Padomes lēmumus kopš Euratom sākotnējās pētījumu un mācību programmas 1958. gadā, Kopienas kodolsintēzes programmas mērķis ir aptvert visu darbu, ko veic vadāmās termokodolsintēzes jomā ar magnētisko hermetizāciju dalībvalstīs un trešās valstīs, kuras ir pilnībā iesaistītas Euratom [1]. 2. Saskaņā ar Euratom līguma 7. panta 4. daļu Komisija nodrošina kodolsintēzes programmas īstenošanu. Kodolsintēzes programmas īstenošanā Komisijai palīdz padomdevēja komiteja. 3. Padomdevēja komiteja ( CCFP ) tika izveidota saskaņā ar Padomes 1980. gada 16. decembra Lēmumu 4151/81 ATO 103, kurā noteikts arī komitejas reglaments un jo īpaši piešķirto balsu sadalījums, kas noteikts minētā lēmuma 14. pantā. Atsaucoties uz iepriekšminēto Padomes 1980. gada lēmumu, padomdevēja komiteja tika atjaunota ar turpmākajiem Padomes lēmumiem, ar kuriem pieņemtas Euratom īpašās pētījumu un mācību programmas. CCFP tika pārdēvēta par CCE-FU 1999. gada 17. novembrī, kad tā pieņēma savu reglamentu atbilstīgi Padomes 1980. gada 16. decembra lēmuma 12. pantam. 4. Ar Padomes 2006. gada 18. decembra Lēmumu 2006/970/Euratom[2] tika pieņemta Eiropas Atomenerģijas kopienas ( Euratom ) Septītā pamatprogramma pētniecības un mācību darbībām kodolenerģijas jomā, veicinot uz zinātnes atziņām balstītas sabiedrības veidošanu, pamatojoties uz Eiropas Pētniecības telpu. 5. Pamatojoties uz Padomes 2006. gada 19. decembra Lēmuma 2006/976/Euratom[3] 7. panta 2. punktu, īpašās programmas īstenošanā Komisijai palīdz padomdevēja komiteja, lai risinātu ar kodolsintēzi saistītos jautājumus īpašajā programmā ( Euratom ) kodolpētniecības un apmācību pasākumiem (no 2007. līdz 2011. gadam). Padomdevējas komitejas sastāvs, sīki izstrādāti darbības noteikumi un tai piemērojamās procedūras, kā arī piešķirto balsu sadalījums atbilst Padomes 1980. gada 16. decembra lēmumā noteiktajam. 6. Pēc katras jaunu dalībvalstu pievienošanās CCE-FU (bijušās CCFP ) balsstiesībās tika izdarīti attiecīgi grozījumi. Jaunākie grozījumi izdarīti ar Padomes 2005. gada 18. aprīļa Lēmumu 7368/05 RECH 59, ATO 41, OC 180 pēc Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās, un minētās balsstiesības ir norādītas šim dokumentam pievienotajā 1. pielikumā[4]. 7. Pēc divu jauno dalībvalstu pievienošanās 2007. gada 1. janvārī[5], ņemot vērā 2005. gada 21. jūnija aktu par to pievienošanās nosacījumiem[6] un jo īpaši tā 50. pantu, kurā noteikts, ka „ar pamatlīgumiem izveidoto komiteju noteikumu un šo komiteju reglamentu pielāgojumus, kas vajadzīgi pievienošanās sakarā, veic iespējami īsā laikā pēc pievienošanās”, CCE-FU 2007. gada 21. martā vienprātīgi ieteica attiecīgi grozīt piešķirto balsu sadalījumu. 8. Ņemot vērā iepriekšminētos apsvērumus, Komisija ierosina Padomei: - apstiprināt pievienoto priekšlikumu Padomes lēmumam, ar kuru groza Padomes 1980. gada 16. decembra Lēmumu, ar ko izveido padomdevēju komiteju kodolsintēzes programmai. Priekšlikums PADOMES LĒMUMAM ar kuru groza Padomes 1980. gada 16. decembra Lēmumu, ar ko izveido padomdevēju komiteju kodolsintēzes programmai EIROPAS SAVIENĪBAS PADOME, ņemot vērā Eiropas Atomenerģijas kopienas dibināšanas līgumu un jo īpaši tā 7. panta ceturto daļu, ņemot vērā Padomes Lēmumu 2006/970/Euratom[7] par Eiropas Atomenerģijas kopienas ( Euratom ) Septīto pamatprogrammu pētniecības un mācību darbībām kodolenerģijas jomā, kā arī veicinot uz zinātnes atziņām balstītas sabiedrības veidošanu, pamatojoties uz Eiropas Pētniecības telpu, ņemot vērā Padomes 2006. gada 19. decembra Lēmumu 2006/976/Euratom[8] par īpašo programmu kodolpētniecības un apmācību pasākumiem (no 2007. līdz 2011. gadam) un jo īpaši tā 7. panta 2. punktu, kurā noteikts, ka īpašās programmas īstenošanā Komisijai palīdz padomdevēja komiteja un ar kodolsintēzi saistīto jautājumu risināšanai šīs komitejas sastāvs un attiecīgie sīki izstrādātie darbības noteikumi un procedūras ir tādas, kā noteikts Padomes 1980. gada 16. decembra lēmumā, ņemot vērā Aktu par Bulgārijas Republikas un Rumānijas pievienošanās nosacījumiem un pielāgojumiem līgumos, kas ir Eiropas Savienības pamatā[9], un jo īpaši tā 50. pantu, ņemot vērā Padomes 1980. gada 16. decembra Lēmumu 4151/81 ATO 103, ar ko izveido padomdevēju komiteju kodolsintēzes programmai, un jo īpaši tā 14. pantu, kurā noteikts šīs komitejas piešķirto balsu sadalījums, ievērojot jaunākos grozījumus, kas izdarīti ar Padomes 2005. gada 18. aprīļa Lēmumu 7368/05 RECH 59, ATO 41, OC 180[10], tā kā: (1) Padomdevēja komiteja kodolsintēzes programmai ( CCE-FU ) savus atzinumus par jautājumiem, kas saistīti ar Padomes 1980. gada 16. decembra lēmuma 5. punkta g) apakšpunktu, lai „ noteiktu prioritāros pasākumus nolūkā piešķirt preferenciālu atbalstu ”, sniedz atbilstīgi piešķirto balsu sadalījumam. (2) Padomdevēja komiteja kodolsintēzes programmai ( CCE-FU ) 2007. gada 21. martā vienprātīgi ieteica koriģēt piešķirto balsu sadalījumu, kas būtu jāaizmanto komitejā, kura minēta Padomes 1980. gada 16. decembra lēmuma 14. pantā, risinot ar kodolsintēzi saistītos jautājumus, lai paredzētu balsstiesības jaunajām dalībvalstīm pēc to pievienošanās. (3) Ņemot vērā iepriekšminēto, tagad ir lietderīgi atbilstoši grozīt Padomes 1980. gada 16. decembra Lēmumu, ar ko izveido padomdevēju komiteju kodolsintēzes programmai, IR NOLĒMUSI ŠĀDI. Vienīgais pants Padomes 1980. gada 16. decembra Lēmuma, ar ko izveido padomdevēju komiteju kodolsintēzes programmai, 14. punkta pēdējos divus teikumus aizstāj ar šādu tekstu: „Atzinumus saistībā ar 5. punkta g) apakšpunktu pieņem, izmantojot šādu piešķirto balsu sadalījumu: Beļģija 2 Bulgārija 2 Čehija 2 Dānija 2 Vācija 5 Igaunija 1 Grieķija 2 Spānija 3 Francija 5 Īrija 2 Itālija 5 Kipra 1 Latvija 1 Lietuva 2 Luksemburga 1 Ungārija 2 Malta 1 Nīderlande 2 Austrija 2 Polija 3 Portugāle 2 Rumānija 2 Slovēnija 1 Slovākija 2 Somija 2 Zviedrija 2 Apvienotā Karaliste 5 Šveice 2 Kopā 64 Pieņemot atzinumu, ir vajadzīgs vismaz 33 balsu vairākums, vismaz piecpadsmit delegācijām balsojot par.”. Briselē, […] Padomes vārdā — priekšsēdētājs […] 1. PIELIKUMS [11] Spēkā esošais CCE-FU balsu sadalījums (jaunākie grozījumi izdarīti ar Padomes 2005. gada 18. aprīļa lēmumu) Atzinumus saistībā ar 5. punkta g) apakšpunktu pieņem, izmantojot šādu piešķirto balsu sadalījumu: Beļģija 2 Čehija 2 Dānija 2 Vācija 5 Igaunija 1 Grieķija 2 Spānija 3 Francija 5 Īrija 2 Itālija 5 Kipra 1 Latvija 1 Lietuva 2 Luksemburga 1 Ungārija 2 Malta 1 Nīderlande 2 Austrija 2 Polija 3 Portugāle 2 Slovēnija 1 Slovākija 2 Somija 2 Zviedrija 2 Apvienotā Karaliste 5 Šveice 2 Kopā 60 Pieņemot atzinumu, ir vajadzīgs vismaz 31 balss vairākums, vismaz četrpadsmit delegācijām balsojot par. [1] Sadarbība ar Šveici šajā jomā balstās uz nolīgumu, kas noslēgts starp Euratom un Šveices Konfederāciju 1979. gada 30. maijā (OV L 242, 4.9.1978., 2. lpp.), grozīts 1982. gadā. [2] OV L 400, 30.12.2006., 60. lpp. [3] OV L 400, 30.12.2006., 404. lpp. [4] 1. pielikumā aprakstītas pašlaik spēkā esošās CCE-FU balsstiesības, kā noteikts 14. punktā Padomes 2005. gada 18. aprīļa Lēmumā 7368/05 RECH 59, ATO 41, OC 180. [5] OV C 321, 29.12.2006., 1. lpp. [6] OV L 157, 21.6.2005., 203. lpp. [7] OV L 400, 30.12.2006., 60. lpp. [8] OV L 400, 30.12.2006., 404. lpp. [9] OV L 157, 21.6.2005., 203. lpp.; OV C 321, 29.12.2006., 1. lpp. [10] OV L 108, 29.4.2005., 64. lpp. [11] Valstu kārtība atbilstoši Pievienošanās akta 12. pantam.